text: Nyt uheld på grund af hagl: Fire biler impliceret
  30 april 2015 kl. 19.06
  Lidt før kl. 21 var der melding om endnu et uheld på grund af hagl. Denne gang var det ved Brørup, hvor der var meget vand og hagl på motorvejen. Der skete uheld i begge retninger.
  - Det drejer sig om en bil i østlig retning og tilsyneladende tre i den modsatte retning. Men vi er ikke nået derud endnu, siger vagtchefen hos Syd- og Sønderjyllands Politi til TV SYD.
  To timer tidligere skete et lignende uheld på Esbjergmotorvejen ved Vejen: Her var seks biler impliceret. En person blev kørt til Kolding Sygehus.
  